
DR.30.8.2006 145 

 

 

Walau bagaimanapun, kita tidak jadi mengambil Coliseum ini sebab 
selepas kita mengeluarkan notis untuk mengambil bangunan ini kita sedar iaitu 
harga yang ditawarkan oleh pemilik atau pemunya Coliseum ini lebih daripada apa 
yang dianggarkan atau apa yang diperuntukkan oleh Kementerian kita atau apa 
yang diperuntukkan. Kita juga sedar bahawa Coliseum ini dipelihara dengan baik 
oleh pemiliknya  maka sebab itu kita akan carilah tempat lain untuk merealisasikan 
satu pusat kesenian kebangsaan di Kuala Lumpur.   

Tuan Pengerusi, tentang Istana Budaya. Istana Budaya adalah sebuah 
panggung yang canggih, yang begitu terkenal dan menduduki tempat yang 
kesepuluh di dunia ini, dia di tangga kesepuluh. Maka untuk kontrak-kontrak, bagi 
menyelenggarakan pentas ini yang begitu canggih dan sebagainya, jadi Stage 
Machinery Equipment di Istana Budaya, sebuah syarikat yang mendapat kontrak 
ini, terpaksa kita batalkan sebab syarikat berkenaan tidak memenuhi spesifikasi 
teknikal seperti mana yang dikemukakan dalam tender kontrak. Jadi kita haraplah 
tawaran yang akan kita keluarkan, syarikat-syarikat yang dapat kontrak memenuhi 
peraturan-peraturan atau syarat-syarat di dalam kontrak.   

Datuk Haji Idris bin Haji Haron [Tangga Batu]: Penjelasan Tuan 
Pengerusi.  Yang Berhormat Timbalan Menteri, saya memang menghargai perkara 
itu tetapi kenapa perkara ini tidak dibincangkan lebih awal? Dan terdapat elemen-
elemen penganiayaan apabila surat yang ditandatangani oleh pengarah bertarikh 
7 Ogos dan mensyaratkan supaya mencari kepakaran pada pukul 4 petang pada 
tarikh yang sama. Jadi ini menampakkan seolah-olah memberi mereka birokrasi, 
memberi mereka red tape  supaya mereka tidak dapat menepati syarat kemudian 
memberhentikan mereka, menamatkan kontrak mereka, ini satu penganiayaan 
Tuan Pengerusi yang perlu kita lihat. Dan saya minta pihak Kementerian siasat 
perkara ini sedalam-dalamnya dan sudah pasti kita akan dapat cari jawapannya.   

Dato’ Wong Kam Hoong:  Ya, ok, saya akan menyiasat apa yang di..... 

Datuk Haji Idris bin Haji Haron [Tangga Batu]: Lagi satu Tuan 
Pengerusi, perlu ada teknologi transfer, maknanya kita tidak selama-lamanya 
bergantung kepada orang luar, kepada orang Australia, orang UK. Kita mesti 
transfer technology itu kepada masyarakat di negara kita. Terima kasih Tuan 
Pengerusi.   

Dato’ Wong Kam Hoong: Ya, memang satu hari nanti kontraktor 
tempatan boleh mengambil alih kontrak ini untuk menyelenggarakan pentas Istana 
Budaya. Itu teknologi transfer yang kita ingini, jadi saya akan buat siasatan.   

Tentang perkara yang dibangkitkan oleh Kota Melaka, kumpulan sasaran 
kempen galakan membaca adalah institusi kekeluargaan, institusi pembelajaran, 
institusi kemasyarakatan, sektor perkhidmatan awam dan swasta dan juga sektor 
perpustakaan awam negeri dan sektor penerbitan. Jadi tentang soalan iaitu kita 
akan bekal buku dan sebagainya. Tuan Pengerusi, kempen ini adalah untuk 
menggalakkan rakyat jelata kita kepada satu tabiat mendekati buku dan juga 
tabiat-tabiat membaca bahan-bahan bacaan.   

Jadi untuk makluman Yang Berhormat bagi Kota Melaka, di samping 
kempen ini iaitu Perpustakaan Negara juga mendirikan lebih banyak lagi iaitu 
perpustakaan khususnya di kawasan desa dan sebagainya. Untuk tahun ini kita 
akan rancang kan 200 lebih perpustakaan supaya pelajar-pelajar atau rakyat jelata 
mudah untuk dapat bahan-bahan bacaan.  



Walau bagaimanapun, kita tidak jadi mengambil Coliseum ini sebab selepas kita mengeluarkan notis untuk mengambil bangunan ini kita sedar iaitu harga yang ditawarkan oleh pemilik atau pemunya Coliseum ini lebih daripada apa yang dianggarkan atau apa yang diperuntukkan oleh Kementerian kita atau apa yang diperuntukkan. Kita juga sedar bahawa Coliseum ini dipelihara dengan baik oleh pemiliknya maka sebab itu kita akan carilah tempat lain untuk merealisasikan satu pusat kesenian kebangsaan di Kuala Lumpur. Tuan Pengerusi, tentang Istana Budaya. Istana Budaya adalah sebuah panggung yang canggih, yang begitu terkenal dan menduduki tempat yang kesepuluh di dunia ini, dia di tangga kesepuluh. Maka untuk kontrak-kontrak, bagi menyelenggarakan pentas ini yang begitu canggih dan sebagainya, jadi Stage Machinery Equipment di Istana Budaya, sebuah syarikat yang mendapat kontrak ini, terpaksa kita batalkan sebab syarikat berkenaan tidak memenuhi spesifikasi teknikal seperti mana yang dikemukakan dalam tender kontrak. Jadi kita haraplah tawaran yang akan kita keluarkan, syarikat-syarikat yang dapat kontrak memenuhi peraturan-peraturan atau syarat-syarat di dalam kontrak. Datuk Haji Idris bin Haji Haron [Tangga Batu]: Penjelasan Tuan Pengerusi. Yang Berhormat Timbalan Menteri, saya memang menghargai perkara itu tetapi kenapa perkara ini tidak dibincangkan lebih awal? Dan terdapat elemen- elemen penganiayaan apabila surat yang ditandatangani oleh pengarah bertarikh 7 Ogos dan mensyaratkan supaya mencari kepakaran pada pukul 4 petang pada tarikh yang sama. Jadi ini menampakkan seolah-olah memberi mereka birokrasi, memberi mereka red tape supaya mereka tidak dapat menepati syarat kemudian memberhentikan mereka, menamatkan kontrak mereka, ini satu penganiayaan Tuan Pengerusi yang perlu kita lihat. Dan saya minta pihak Kementerian siasat perkara ini sedalam-dalamnya dan sudah pasti kita akan dapat cari jawapannya. Dato' Wong Kam Hoong: Ya, ok, saya akan menyiasat apa yang di..... Datuk Haji Idris bin Haji Haron [Tangga Batu]: Lagi satu Tuan Pengerusi, perlu ada teknologi transfer, maknanya kita tidak selama-lamanya bergantung kepada orang luar, kepada orang Australia, orang UK. Kita mesti transfer technology itu kepada masyarakat di negara kita. Terima kasih Tuan Pengerusi. Dato' Wong Kam Hoong: Ya, memang satu hari nanti kontraktor tempatan boleh mengambil alih kontrak ini untuk menyelenggarakan pentas Istana Budaya. Itu teknologi transfer yang kita ingini, jadi saya akan buat siasatan. Tentang perkara yang dibangkitkan oleh Kota Melaka, kumpulan sasaran kempen galakan membaca adalah institusi kekeluargaan, institusi pembelajaran, institusi kemasyarakatan, sektor perkhidmatan awam dan swasta dan juga sektor perpustakaan awam negeri dan sektor penerbitan. Jadi tentang soalan iaitu kita akan bekal buku dan sebagainya. Tuan Pengerusi, kempen ini adalah untuk menggalakkan rakyat jelata kita kepada satu tabiat mendekati buku dan juga tabiat-tabiat membaca bahan-bahan bacaan. Jadi untuk makluman Yang Berhormat bagi Kota Melaka, di samping kempen ini iaitu Perpustakaan Negara juga mendirikan lebih banyak lagi iaitu perpustakaan khususnya di kawasan desa dan sebagainya. Untuk tahun ini kita akan rancang kan 200 lebih perpustakaan supaya pelajar-pelajar atau rakyat jelata mudah untuk dapat bahan-bahan bacaan.